stanford-oval/wikipedia huggingface dataset:
วอลเลย์บอลเยาวชนหญิงชิงแชมป์เอเชีย 2014
รอบชิงอันดับ 9-12 > รอบรองชนะเลิศ

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 22 Jul | 14:00 | ฮ่องกง  | 1–3 |  นิวซีแลนด์ | 15–25 | 25–17 | 17–25 | 17–25 |   | 74–92 | รายงาน  |
| 22 Jul | 16:00 | เวียดนาม  | 3–0 |  อิหร่าน | 25–14 | 25–15 | 25–15 |   |   | 75–44 | รายงาน |
รอบชิงอันดับ 9-12 > รอบชิงอันดับ 11

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 23 Jul | 14:00 | ฮ่องกง  | 3–0 |  อิหร่าน | 25–22 | 25–13 | 25–22 |   |   | 75–57 | รายงาน |
รอบชิงอันดับ 9-12 > รอบชิงอันดับ 9

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 23 Jul | 16:00 | นิวซีแลนด์  | 3–1 |  เวียดนาม | 26–24 | 20–25 | 25–20 | 25–12 |   | 96–81 | รายงาน |
รอบสุดท้าย

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   | รอบชิงอันดับ 5-8 | รอบชิงอันดับ 5-8 |  |  | รอบชิงอันดับ 5 | รอบชิงอันดับ 5 |  |

|  | 23 July – Taipei | 23 July – Taipei |  |  |  |  |  |
|  |   จีนไทเป |  3 |   |  |  |  |  |
|  |   ศรีลังกา |  0 |   |  |  |  |  |
|  |   |  |   |  |  |  |  |
|  |  |  |  |  | 24 July – Taipei | 24 July – Taipei |  |
|  |   |   |   |   |   จีนไทเป |   |  |
|  |   |   |   |   |   อินเดีย |   |  |

|  |  |  |   |  |  |  |  |
|  |  |  |  |  | รอบชิงอันดับ 7 | รอบชิงอันดับ 7 |  |
|  | 23 July – Taipei | 23 July – Taipei |   |  | 24 July – Taipei | 24 July – Taipei |  |
|  |   คาซัคสถาน |  2 |   |  |   ศรีลังกา |   |  |
|  |   อินเดีย |  3 |   |  |   คาซัคสถาน |   |  |
รอบสุดท้าย > รอบ 8 ทีมสุดท้าย

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 22 Jul | 12:00 | ญี่ปุ่น  | 3–0 |  คาซัคสถาน | 25–5 | 25–17 | 25–18 |   |   | 75–40 | รายงาน  |
| 22 Jul | 14:00 | จีนไทเป  | 1–3 |  เกาหลีใต้ | 12–25 | 19–25 | 28–26 | 18–25 |   | 77–101 | รายงาน  |
| 22 Jul | 16:00 | จีน  | 3–0 |  ศรีลังกา | 25–9 | 25–11 | 25–6 |   |   | 75–26 | รายงาน  |
| 22 Jul | 18:00 | ไทย  | 3–0 |  อินเดีย | 25–12 | 25–16 | 25–9 |   |   | 75–37 | รายงาน |
รอบสุดท้าย > รอบชิงอันดับ 5-8

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 23 Jul | 12:00 | จีนไทเป  | 3–0 |  ศรีลังกา | 25–10 | 25–9 | 25–12 |   |   | 75–31 | รายงาน  |
| 23 Jul | 14:00 | คาซัคสถาน  | 2–3 |  อินเดีย | 25–21 | 9–25 | 25–19 | 19–25 | 12–15 | 90–105 | รายงาน |
รอบสุดท้าย > รอบรองชนะเลิศ

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 23 Jul | 16:00 | เกาหลีใต้  | 1–3 |  จีน | 25–22 | 28–30 | 18–25 | 19–25 |   | 90–102 | รายงาน  |
| 23 Jul | 18:00 | ญี่ปุ่น  | 3–2 |  ไทย | 21–25 | 25–11 | 25–23 | 17–25 | 18–16 | 108–100 | รายงาน |
รอบสุดท้าย > รอบชิงอันดับ 7

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 24 Jul | 11:00 | ศรีลังกา  | – |  คาซัคสถาน |   |   |   |   |   |   |   |
รอบสุดท้าย > รอบชิงอันดับ 5

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 24 Jul | 13:00 | จีนไทเป  | – |  อินเดีย |   |   |   |   |   |   |   |
รอบสุดท้าย > รอบชิงอันดับ 3

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 24 Jul | 15:00 | เกาหลีใต้  | 3–2 |  ไทย | 25–21 | 18–25 | 20–25 | 25–19 | 16–14 | 102–106 |   |
รอบสุดท้าย > รอบชิงชนะเลิศ

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 24 Jul | 17:00 | จีน  | 3–1 |  ญี่ปุ่น | 19–25 | 25–21 | 25–23 | 25–21 |   | 94–90 |   |
วายเอ็มซีเอ

สำหรับเพลงของ วงวิลเลจพีเพิล ดูที่ วายเอ็มซีเอ (เพลง)
| --- | --- |

ก่อตั้ง: 6 มิถุนายน 1844; 180 ปีก่อน (1844-06-06)
ผู้ก่อตั้ง: จอร์จ วิลเลี่ยม
ก่อตั้งที่: ลอนดอน, อังกฤษ
ประเภท: องค์การนอกภาครัฐนานาชาติ
สํานักงานใหญ่: เจนีวา, สวิตเซอร์แลนด์
ภูมิภาคที่รับผิดชอบ : ทั่วโลก
ประธาน: Patricia Pelton
เลขาธิการ: Carlos Sanvee
รายได้  : 6.207 พันล้านดอลลาร์สหรัฐ (2020)
พนักงาน  : 88,485 (2018)
อาสาสมัคร  : 919,671 (2018)
เว็บไซต์: ymca.int
ชื่อในอดีต: Young Men's Christian Association
วายเอ็มซีเอ (อังกฤษ: YMCA ย่อมาจาก Young Men's Christian Association) เป็นองค์กรเอกชน ของชาวคริสเตียนที่ทำหน้าที่บริการสังคม วายเอ็มซีเอมี ใน 122 ประเทศทั่วโลก ในแต่ละประเทศ วายเอ็มซีเอจะมีการดำเนินงานแตกต่างกัน และมีเป้าหมายที่แตกต่างกัน ในทวีปอเมริกาเหนือ วายเอ็มซีเอบริการสังคมโดยการจัดสรร สาธารณูปการด้านกีฬา การเลี้ยงเด็ก การตั้งแคมป์ ที่พักสำหรับเยาวชน
วายเอ็มซีเอในประเทศไทย

ในต้นศตวรรษที่ 20 ศาสนาจารย์ บุญต๋วน บุญอิตได้เริ่มและเผยแพร่งานของ YMCA ที่จะให้เกิดขึ้นในกรุงเทพฯ ที่ถนนวรจักร เพื่อเป็นศูนย์กลางของเยาวชน การกีฬา และงานสังคมสงเคราะห์ต่าง ๆ ขึ้น ซึ่งความคิดนี้ใหม่มาก และเหมาะสมกับบางกอกที่กำลังเจริญเติบโต โดยได้รับการสนับสนุนจากสมาคม YMCA ของสหรัฐอเมริกาที่ท่านเป็นสมาชิกอยู่
วายยูแวนนาเทรตมีโซแบด

1979 ซิงเกิลโดยพรินซ์
วายยูแวนนาเทรตมีโซแบด (อังกฤษ: Why You Wanna Treat Me So Bad?) เป็นเพลงของพรินซ์ เป็นซิงเกิลเดียวเท่านันที่ออกจำหน่ายจากอัลบั้ม พรินซ์ ในวันที่  2 มกราคม ค.ศ. 1980 นอกจากนี้ยังเป็นซิงเกิลร็อกแอนด์โรลแรงบันดาลใจแรกของปรินซ์ที่ปล่อยออกมาเป็นซิงเกิล เนื้อเพลงจะอธิบายตนเองจากชื่อและจัดการกับคนรักที่โหดร้าย เพลงนี้มีลักษณะเด่นกีตาร์และเบส ด้วยคีย์บอร์ดที่โดดเด่นในบทบาทสำคัญน้อยลง ไฮไลต์ของเพลงคือกีตาร์โซโล soaring ในตอนท้ายเล่นโดยพรินซ์
ชาร์ต

| ชาร์ต (1980) | อันดับ สูงสุด |
| --- | --- |
US Billboard Hot R&B Singles: 13
วานิลลา ไอซ์

| Vanilla Ice |
| --- | --- |

ข้อมูลพื้นฐาน
ชื่อเกิด: โรเบิร์ต แมททิว แวน วิงเคิล
เกิด:  (1967-10-31) 31 ตุลาคม ค.ศ. 1967 (57 ปี) แดลลัส รัฐเท็กซัส สหรัฐอเมริกา
แนวเพลง: ฮิปฮอป, ร็อก
อาชีพ: แร็ปเปอร์, นักแสดง, โปรดิวเซอร์, นักร้อง
ช่วงปี: ตั้งแต่ 1988
ค่ายเพลง: Ichiban, SBK, Ultrax, Cleopatra

เว็บไซต์: www.vanillaice.com
โรเบิร์ต แมททิว แวน วิงเคิล (อังกฤษ: Robert Matthew Van Winkle) เกิดเมื่อวันที่ 31 ตุลาคม ค.ศ. 1967 หรือเป็นที่รู้จักในนาม วานิลลา ไอซ์ (อังกฤษ: Vanilla Ice) เป็นแร็ปเปอร์ชาวอเมริกัน เกิดในแดลลัส รัฐเท็กซัส และโตในเท็กซัสและเซาท์ฟลอริดา เขาออกผลงานอัลบั้มแรกที่ชื่อ Hooked ในปี 1989 กับค่ายอิจิบังเรคคอร์ดส ก่อนที่จะมาเซ็นสัญญากับเอสบีเคเรคคอร์ดส ที่พวกเขานำอัลบั้มเก่ามาทำรูปแบบใหม่ภายใต้ชื่อใหม่ที่ชื่อ To the Extreme มีซิงเกิล "ไอซ์ไอซ์เบบี้" ที่ถือเป็นซิงเกิลเพลงฮิปฮอปเพลงแรกที่ขึ้นอันดับ 1 บนชาร์ทบิลบอร์ดฮ็อต 100 และยังได้รับการยกย่องว่าเป็นส่วนหนึ่งที่ทำให้เพลงฮิปฮอปได้รับการแนะนำสู่ตลาดเพลงกระแสหลัก กับกลุ่มผู้ฟังผิวขาว
ถึงแม้ว่าเขาจะประสบความสำเร็จ แต่ต่อมาเขาก็ละจากการร่วมงานกับค่ายเอสบีเค ซึ่งได้ให้เขาทำงานผลงานตลาดมากขึ้นและผลิตตีพิมพ์ข้อมูลเกี่ยวกับตัวเขาที่ไม่ได้ผ่านการเล่าเรื่องจากเขา หลังจากเขาพยายามฆ่าตัวตายโดยการเสพยาเกินขนาด เขาก็รอดตายและได้รับแรงบันดาลใจให้เปลี่ยนแนวเพลงและวิถีชีวิตของตัวเอง อัลบั้มถัด ๆ มาอย่าง Hard to Swallow, Bi-Polar และ Platinum Underground ที่ไม่ตามกระแสเท่าไหร่ มีแนวเพลงดนตรีแบบร็อก และไม่ประสบความสำเร็จด้านตารางอันดับ
ผลงานอัลบั้ม

1990: To the Extreme
1991: Extremely Live
1994: Mind Blowin
1998: Hard to Swallow
2001: Bi-Polar
2005: Platinum Underground
ผลงานภาพยนตร์

| ปี | เรื่อง | บทบาท | หมายเหตุ |
| --- | --- | --- | --- |
| 1991 | Teenage Mutant Ninja Turtles II: The Secret of the Ooze | ตัวเอง | ภาพยนตร์เปิดตัว |
| 1991 | Cool as Ice | John 'Johnny' Van Owen | ได้รับรางวัล — Golden Raspberry Award |
| 2000 | Da Hip Hop Witch | ตัวเอง | — |
| 2002 | The New Guy | Music Store Employee | — |
| 2005 | The Helix...Loaded | Theo | — |
| 2006 | The Bros. | ตัวเอง | — |
วัสดุศาสตร์

บทความนี้เกี่ยวกับสาขาวิชา สำหรับคัมภีร์ในศาสนาฮินดู ดูที่ วาสตุศาสตร์
เซรามิกแบริง
วัสดุศาสตร์ (อังกฤษ: materials science) เป็นศาสตร์ที่ศึกษาคุณสมบัติต่าง ๆ ของวัสดุและกระบวนการที่เกี่ยวข้อง ซึ่งอาศัยความรู้จากหลายสาขาวิชา เช่น ฟิสิกส์ เคมี ชีววิทยา และธรณีวิทยา โดยมุ่งความสนใจไปที่คุณสมบัติต่าง ๆ ของวัสดุในสภาวะที่เป็นของแข็งอันได้แก่ โครงสร้าง ระดับอะตอมหรือโมเลกุลของวัสดุ คุณสมบัติทางอิเล็กทรอนิกส์ การนำความร้อน คุณสมบัติทางเคมี คุณสมบัติทางแม่เหล็กไฟฟ้า คุณสมบัติที่ยอมให้แสงผ่าน หรือการผสมผสานกันของบางคุณสมบัติตามที่กล่าวมานี้ คุณสมบัติของวัสดุที่สังเกตง่ายและชัดเจนจะแสดงออกมาในรูปของคุณสมบัติทางเคมีและฟิสิกส์ ส่วนความแตกต่างในระดับโครงสร้างโมเลกุลและอะตอมจะต้องใช้เครื่องมือทางวิทยาศาสตร์ที่ซับซ้อนในการตรวจสอบ สำหรับการประเมินสมรรถนะของวัสดุจะเป็นพื้นฐานของงานวิศวกรรมที่จะนำวัสดุนั้น ๆ ไปใช้งาน ส่วนวิชาว่าด้วยวัสดุศาสตร์จะเกี่ยวข้องกับกระบวนการความรู้ทางเทคโนโลยีของวัสดุสี่ส่วนซึ่งแต่ละส่วนจะเกี่ยวข้องเชื่อมโยงซึ่งกันและกันเป็นรูปสี่มุมสี่ด้าน (Tetrahedron) การนำวิชาการทางด้านวัสดุศาสตร์ไปใช้งานทางด้านวิศวกรรมอย่างกว้างขวางทำให้เกิดนิยามของวิชาการสาขานี้ใหม่เป็น"วัสดุศาสตร์และวิศวกรรม" วัสดุที่คิดค้นและประดิษฐ์ขึ้นใหม่ทำให้เกิดผลิตภัญฑ์ใหม่หรือไม่ก็เกิดอุตสาหกรรมใหม่ อุตสาหกรรมเหล่านี้จำเป็นต้องมีนักวิทยาศาสตร์หรือวิศวกรสาขาวัสดุศาสตร์คอยดูแลแก้ไขปัญหาและวิจัยวัสดุใหม่ ๆ อย่างต่อเนื่อง ในอุตสาหกรรมนักวัสดุศาสตร์จะมีบทบาทในส่วนของ การออกแบบวัสดุ (materials design) การประเมินค่าใช้จ่ายในการผลิตวัสดุนั้น ๆ ดูแลกระบวนการทางเทคนิคซึ่งประกอบด้วย การหล่อ, การม้วน, การเชื่อม, การใส่ประจุ, การเลี้ยงผลึก, การรอกฟิล์ม (thin-film deposition) , การเป่าแก้ว เป็นต้น และเทคนิคการวิเคราะห์โดยใช้กล้องจุลทรรศน์อิเล็กตรอน, การเอกซเรย์ เป็นต้น
ประเภทของวัสดุ

วัสดุศาสตร์สามารถแบ่งออกได้เป็นสาขาวิชาตามประเภทของวัสดุได้ดังนี้:
โลหะ
วัสดุผสม
สารกึ่งตัวนำ
เซรามิก
พอลิเมอร์
วัสดุชีวภาพ
วัสดุเชิงก้าวหน้า
วัสดุฉลาด
สาขาย่อยของวัสดุศาสตร์

นาโนเทคโนโลยี --- วิทยาการที่ว่าด้วยการศึกษาและการสังเคราะห์วัสดุในระดับอะตอมหรือโมเลกุล (วัสดุนาโน) ซึ่งมีขนาดเล็กมากโดยจะวัดขนาดของโครงสร้างอะตอมและโมเลกุลเป็นนาโนเมตร (1 นาโนเมตร = 0.0000000001 เมตร) ดูรายละเอียดเพิ่มเติมที่ (หน่วยเอสไอ)
ผลิกศาสตร์ --- การศึกษาคุณสมบัติทางฟิสิกส์ของผลึกซึ่งประกอบด้วย
ความผิดปกติของผลึก, เช่นความผิดปกติของเม็ดผลึกทำให้คุณสมบัติทางฟิสิกส์เปลี่ยนแปลงไป
ดิฟแฟรคชั่น เทคนิค เช่น เอกซเรย์ คริสตัลโลกราฟฟี, ซึ่งใช้สำหรับ ส่วน พิสูจน์เอกลักษณ์
โลหะวิทยา --- การศึกษาเกี่ยวกับโลหะ
เซรามิก, สามารถแบ่งออกได้เป็น 2 ส่วน ดังนี้
เซรมิกอิเลคโทนิค เช่น เซมิคอนดักเตอร์ และ
เซรมิกโครงสร้าง เช่น RCC, โพลี่คริสตัลลีน ซิลิคอนคาร์ไบด์ และ เซรามิกส์ที่ทนต่อการเปลี่ยนสภาพ
วัสดุชีวภาพ --- วัสดุที่สามารถใช้ในร่างกายมนุษย์ได้
ไทรโบโลยี --- การศึกษาหน้าสัมผัสของวัสดุที่เกี่ยวกับความเสียดทานและปัจจัยอื่น ๆ
รีโอโรจี วิชาว่าด้วยการไหลของวัสดุ เช่น fluid dynamics, Continuum mechanics และ granular material
ดูเพิ่ม

วิศวกรรมวัสดุ - ศึกษาเกี่ยวกับการออกแบบวัสดุ เพื่อการใช้งานในอุตสาหกรรม
วารีบำบัด

วารีบำบัด (อังกฤษ: Hydrotherapy) เป็นการใช้น้ำในการรักษาโรค บรรเทาอาการปวดทำให้ผ่อนคลายและรักษาสุขภาพทั่วไป การรักษาอาจใช้น้ำร้อน น้ำเย็น น้ำแข็ง หรือไอน้ำ โดยการแช่ในอ่างน้ำเย็น อ่างน้ำร้อน อ่างนั่ง โดยอ่างนั่งให้มีความสูงระดับเอว อ่างโคลน อบไอน้ำ ฝักบัวชนิดรูน้ำเล็ก นวดเกลือ ฉีดน้ำความดันสูง ประคบความเย็นหรือร้อน ล้างช่องคลอด และล้างลำไส้ใหญ่ ซึ่งเป็นการล้างผนังด้านในของลำไส้ใหญ่ วารีบำบัดอาจครอบคลุมไปถึงการดื่มน้ำที่มีคุณสมบัติพิเศษ อย่างเช่น น้ำแร่
เนื่องจากน้ำมีอยู่เกือบทุกที่ทุกแห่ง สามารถหาและใช้ได้ง่าย จึงถูกนำมาใช้เพื่อดูแลสุขภาพและรักษาโรคไม่ว่าจะเป็นในวัฒนธรรมใด อย่างเช่น ในช่วงสมัยโรมันที่มีอ่างอาบน้ำสาธารณะขนาดใหญ่ในโรงยิม เพื่อสร้างสังคมและสุขภาพที่ดีทั้งด้านร่างกายและจิตใจ โดยการออกกำลังกายสลับเป็นการผ่อนคลายไปในตัว และในประเทศฟินแลนด์จะนิยมการอบเซาน่า ซึ่งเป็นพิธีกรรมที่ทำกันมาเป็นเวลา 2,000 ปี ซึ่งผู้อพยพย้ายถิ่นนำมาสู่อเมริกาเมื่อหลายปีก่อนก็ยังเป็นที่นิยมมาจนถึงปัจจุบัน ซึ่งในระยะหลังวารีบำบัดได้กลายเป็นส่วนหนึ่งของการกายภาพบำบัดและเวชศาสตร์ฟื้นฟู
ซึ่งข้อควรระวังในการทำวารีบำบัด ไม่เหมาะสำหรับสตรีมีครรภ์และผู้ป่วยโรคเบาหวาน โรคความดันโลหิตสูง หรือโรคหลอดเลือดหัวใจเรื้อรัง และถ้าใช้น้ำแข็งในการประคบ ควรห่อด้วยผ้าขนหนูหรือผ้าอย่างอื่นก่อน เพื่อไม่ประคบลงบนผิวโดยตรง
เครื่องมือช่วยผู้ทุพพลภาพ หรือผู้ที่มีน้ำหนักมากลงอ่างอาบน้ำ เพื่อการบำบัด
ข้อแนะนำในการทำวารีบำบัด

อ่างนั่งจะช่วยสามารถบรรเทาอาการหลายอาการ ทั้งริดสีดวงทวาร รอยแตกบริเวณเยื่อบุทวารหนัก และการติดเชื้อในช่องคลอด
สำหรับผู้ป่วยโรคข้ออักเสบ หรือเป็นอัมพาต การลอยตัวในสระหรืออ่างพิเศษจะช่วยในการบริหารข้อ ซึ่งในปกติจะเคลื่อนไหวยากและเจ็บปวด
การอบไอน้ำช่วยรักษาอาการคัดจมูก และบรรเทาอาการปวดกล้ามเนื้อและข้อแข็ง
การอาบน้ำผสมยาในน้ำอุ่นหรือน้ำร้อน ช่วยในการเผาผลาญของเนื้อเยื่อในร่างกายที่อยู่ใต้ผิวหนัง และช่วยให้ระบบไหลเวียนโลหิตดีขึ้นโดยการไหลเวียนของเลือดมาสู่ผิวหนัง
การประคบน้ำแข็งช่วยลดอาการบวมและบรรเทาอาการปวดกล้ามเนื้อ และข้อแข็ง
การใช้ผ้าเปียกและอุ่นปิดแผลช่วยทำให้หัวฝีสุกเร็ว ทำให้แตกเองหรือเจาะออกได้
การใช้ผ้าขนหนูเปียกและเย็นพันตัวผู้มีความร้อนสูงเพื่อให้อุณหภูมิร่างกายลดลงอย่างรวดเร็ว ซึ่งเป็นวิธีที่ได้ผลในกรณียามฉุกเฉิน
วางีว

วัวญี่ปุ่นดำสายพันธุ์ทาจิมะจากฟาร์มทางตอนเหนือของจังหวัดเฮียวโงะ
วางีว (ญี่ปุ่น: 和牛; โรมาจิ: wagyū) เป็นชื่อรวมของโคเนื้อสี่สายพันธุ์หลักจากประเทศญี่ปุ่น วัววางีวทั้งหมดเกิดขึ้นจากการผสมข้ามสายพันธุ์ในช่วงต้นศตวรรษที่ 20 ระหว่างวัวพื้นเมืองของญี่ปุ่นและวัวนำเข้าซึ่งส่วนใหญ่มาจากยุโรป
เนื้อวางีวถือเป็นหนึ่งในเนื้อที่ราคาแพงที่สุดในโลก เนื้องจากการที่มีไขมันแทรกกระจายตัวไปกับเนื้อแดง ทำให้เนื้อนุ่มและชุ่มชื้นและเพิ่มรสชาติในขณะเดียวกัน เนื้อวางีวมักมีชื่อเรียกที่แตกต่างกันออกไปขึ้นอยู่กับแหล่งกำเนิด เช่น เนื้อมัตสึซากะ เนื้อโคเบะ เนื้อโยเนซาวะ และเนื้อโอมิ ในช่วงไม่กี่ปีที่ผ่านมา เนื้อวางีวมีสัดส่วนไขมันเพิ่มขึ้นเนื่องจากลดการเลี้ยงด้วยหญ้าและเปลี่ยนมาให้อาหารสัตว์มากยิ่งขึ้น ส่งผลให้วัวมีขนาดใหญ่และอ้วนขึ้น
สายพันธุ์ > วางีว

เนื้อวางีวส่วนใหญ่ในปัจจุบันเป็นเนื้อวางีวที่ได้รับการปรับปรุงแล้ว (ญี่ปุ่น: 改良和牛; โรมาจิ: kairyō wagyū) โดยเกิดการแก้ไขสายพันธุ์ด้วยการผสมข้ามพันธุ์กับสายพันธุ์ต่างประเทศ เนื้อวางีวปรับปรุงมีสี่สายพันธุ์ดังต่อไปนี้
วัวญี่ปุ่นดำ (อังกฤษ: Japanese Black, ญี่ปุ่น: 黒毛和種; โรมาจิ: kuroge washu) ซึ่งเป็นโคเนื้อมากกว่า 90% ในญี่ปุ่น;
วัวญี่ปุ่นน้ำตาล (อังกฤษ: Japanese Brown, ญี่ปุ่น: 褐毛和種; โรมาจิ: akage washu) สายพันธุ์หลักอื่น ๆ คิดเป็นประมาณ 5% ของโคเนื้อทั้งหมด;
วัวญี่ปุ่นไร้เขา (อังกฤษ: Japanese Polled, ญี่ปุ่น: 無角和種; โรมาจิ: mukaku washu) พบหลัก  ๆ ในจังหวัดยามางูจิ
วัวญี่ปุ่นเขาสั้น (อังกฤษ: Japanese Shorthorn, ญี่ปุ่น: 日本短角和種; โรมาจิ: nihon tankaku washu) เลี้ยงทางตอนเหนือของญี่ปุ่น ส่วนใหญ่อยู่ในจังหวัดอิวาเตะ นับเป็นไม่ถึงร้อยละ 1 ของวัววางีวทั้งหมด
สายพันธุ์ > วางีวพื้นเมือง

วัววางีวพื้นเมือง (ญี่ปุ่น: 在来和牛; โรมาจิ: zairai wagyū) เป็นสายพันธุ์วัวจากญี่ปุ่นโบราณที่ยังถูกผสมกับสายพันธุ์ต่างประเทศ วัววางีวพื้นเมืองมีอยู่ 2 สายพันธุ์ ดังนี้
วัวมิชิมะ
วัวคูชิโนชิมะ
ลักษณะเฉพาะของวางีว

ลักษณะเฉพาะหลักอย่างหนึ่งของเนื้อวางีวคือไขมันลายหินอ่อนในเนื้อแดงที่เรียกว่าซาชิ (ญี่ปุ่น: さし; โรมาจิ: sashi) และมีอัตราส่วนไขมันในกล้ามเนื้อสูง อย่างไรก็ตาม จากทั้ง 4 สายพันธุ์วัววางีว มีเพียงวัวญี่ปุ่นดำเท่านั้นที่มีลักษณะเช่นนี้ ในขณะที่อีก 3 สายพันธุ์อื่นไม่มีลายหินอ่อนในระดับที่สูงขนาดวัวญี่ปุ่นดำ ระดับของลายหินอ่อนจะแตกต่างกันไปขึ้นอยู่กับเพศ การทำหมัน และวิธีการขุนโค แต่ในกรณีของวัวญี่ปุ่นดำ เชื่อกันว่ายีนมีบทบาทสำคัญที่ทำให้เกิดลายเช่นนั้น
วัววางีวสายพันธุ์ญี่ปุ่นดำเป็นที่รู้จักในเรื่องปริมาณของกรดไขมันไม่อิ่มตัวมีพันธะคู่เดี่ยวที่สูง (เช่น กรดโอเลอิก) โดยทั่วไปจุดหลอมเหลวของไขมันเนื้อวัวจะอยู่ที่ 40-50 องศาเซลเซียส แต่กรดไขมันไม่อิ่มตัวมีพันธะคู่เดี่ยวจะมีจุดหลอมเหลวต่ำกว่านั้น ซึ่งต่ำกว่าเนย (ประมาณ 30 องศาเซลเซียส) ดังนั้นไขมันของวางีวจะสามารถละลายในอุณหภูมิร่างกายทันทีที่เข้าไปในปาก ส่งผลให้เกิดความรู้สึกนุ่มและลาลายในปาก ซึ่งเป็นเอกลักษณ์ของเนื้อวางีว
เนื้อวางีว โดยเฉพาะเนื้อดำของญี่ปุ่น เป็นที่รู้กันว่ามีกลิ่นหอมหวานอันเป็นเอกลักษณ์ ซึ่งเชื่อกันว่ามีสาเหตุมาจากสารประกอบอื่น  ๆ ภายในเนื้อ เช่น แลกโทน ซึ่งสามารถพบได้ในลูกพีชและมะพร้าว ซึ่งพบได้มากในเนื้อวางีว นอกจากนั้นกลิ่นหอมนี้จะเพิ่มขึ้นเมื่อเนื้อได้รับความร้อน
เนื้อมัตสึซากะเกรดสูงที่ถูกหั่นแล้ว
วาอีอากู

| วาอีอากู |
| --- | --- |
หมู่บ้าน
สถานที่ตั้งของ วาอีอากู เกาะใน ฟูนาฟูตีอะทอลล์
พิกัด:  08°31′16″S 179°11′54″E﻿ / ﻿8.52111°S 179.19833°E﻿ / -8.52111; 179.19833
ประเทศ:  ตูวาลู
อะทอลล์: ฟูนาฟูตี
เกาะ: โฟงาฟาเล
ประชากร
 • ทั้งหมด: 516 คน
วาอีอากู (อังกฤษ: Vaiaku) เป็นหมู่บ้านซึ่งเป็นที่ตั้งเมืองหลวงของประเทศตูวาลู ตั้งอยู่บนเกาะโฟงาฟาเล มีประชากร 516 คน ที่นี่เป็นที่ตั้ง โรงแรม Vaiaku Langi ซึ่งเป็นโรงแรมเพียงแห่งเดียวในประเทศตูวาลู ข้อมูลบางแห่งอาจถือว่าเมืองหลวงของตูวาลูอยู่ที่หมู่บ้านวาอีอากู แต่แหล่งข้อมูลส่วนใหญ่ถือว่าตัวเกาะปะการังฟูนาฟูตีทั้งเกาะนั้นเป็นเขตเมืองหลวงทั้งหมด
วาฬไรซ์

สปีชีส์ของวาฬบาลีน
| วาฬไรซ์ |
| --- | --- |

วาฬไรซ์ในอ่าวเม็กซิโก

ขนาดเมื่อเทียบกับมนุษย์
สถานะการอนุรักษ์
 เสี่ยงขั้นวิกฤติต่อการสูญพันธุ์  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
ชั้นย่อย:: Eutheria
อันดับ:: Artiodactyla
อันดับฐาน:: Cetacea
วงศ์:: Balaenopteridae
สกุล:: Balaenoptera
สปีชีส์:: B.  ricei
ชื่อทวินาม
Balaenoptera ricei Rosel et al., 2021


      กลุ่มก้อนหลัก ณ เดือนมิถุนายน 2019
ชื่อพ้อง
 Balaenoptera edeni brydei Rice, 1998
วาฬไรซ์ (อังกฤษ: Rice's whale; ชื่อวิทยาศาสตร์: Balaenoptera ricei) เป็นสปีชีส์ของวาฬบาลีนเฉพาะถิ่นในบริเวณตะวันออกเฉียงเหนือของอ่าวเม็กซิโก ในอดีตถูกระบุว่าเป็นชนิดย่อยของวาฬแกลบ และรู้จักในชื่อ วาฬแกลบอ่าวเม็กซิโก. สถานะของมันที่แยกออกจากสปีชีส์เดิมได้มีการนำขึ้นมาครั้งแรกในปี 2014 โดยนักพันธุศาสตร์สองคน, ซึ่งพบหลักฐานทางดีเอ็นเอของไมโทคอนเดรียและนิวเคลียส ซึ่งบ่งชี้ว่าประชากรในอ่าวนั้นเป็นเชื้อสายที่แตกต่าง และอาจจะเป็นสปีชีส์ใหม่ที่ใกล้เคียงกับวาฬแกลบมากที่สุด หลักฐานทางพันธุกรรมและกายวิภาคเพิ่มเติมซึ่งถูกตีพิมพ์ในการศึกษาติดตามผลในปี 2021 ยืนยันสถานะการเป็นสปีชีส์ใหม่นี้ ชื่อสามัญของ วาฬไรซ์และ ชื่อทวินาม ricei เป็นเกียรติแก่นักวาฬศาสตร์ Dale W. Rice (1930–2017).
วาสคิวลาร์แคมเบียม

วาสคิวลาร์แคมเบียม (อังกฤษ: Vascular cambium) เป็นแคมเบียมที่อยู่ในเนื้อเยื่อลำเลียง สร้างไซเลมและโฟลเอมระยะที่สองในการเติบโตในแต่ละปีของพืช เป็นเนื้อเยื่อเจริญทางด้านข้าง แคมเบียมชนิดนี้ในลำต้นเกิดได้ 2 แบบคือ ฟาสซิคิวลาร์ แคมเบียม (Fascicular cambium) เกิดจากโปรแคมเบียม และอินเตอร์ฟาสซิคิวลาร์ แคมเบียม (Interfascicular cambium) เกิดจากพาเรนไคมาที่อยู่ระหว่างเนื้อเยื่อลำเลียงชุดแรก แคมเบียมทั้งสองชนิดนี้จะเรียงต่อกันจนเป็นวงรอบลำต้น
แหล่งข้อมูลอื่น

Pictures of Vascular cambium
Detailed description - James D. Mauseth เก็บถาวร 2011-02-09 ที่ เวย์แบ็กแมชชีน
วัคซีนโควิด-19 ของจอห์นสันแอนด์จอห์นสัน

วัคซีนต่อต้านโควิด-19 ของบริษัทจอห์นสันแอนด์จอห์นสัน
| --- | --- |
ขวดวัคซีนโควิด-19 ของจอห์นสันแอนด์จอห์นสัน
รายละเอียดวัคซีน
โรคที่เป็นข้อบ่งชี้: SARS-CoV-2
ชนิด: ไวรัส
ข้อมูลทางคลินิก
ชื่อทางการค้า: Jcovden
ชื่ออื่น: Ad26.COV2.S JNJ-78436735 Ad26COVS1 VAC31518 COVID-19 Vaccine Janssen Johnson & Johnson COVID-19 vaccine
AHFS/Drugs.com: Multum Consumer Information
ข้อมูลทะเบียนยา:  EU EMA: by INN  US DailyMed: Janssen_COVID-19_Vaccine 
ระดับความเสี่ยงต่อทารกในครรภ์:  AU: B1   
ช่องทางการรับยา: ฉีดเข้ากล้ามเนื้อ
รหัส ATC: J07BX03 (WHO) 
กฏหมาย
สถานะตามกฏหมาย:  AU: S4 (ต้องใช้ใบสั่งยา)   BR: Emergency use   CA: Rx-only / Schedule D   UK: POM (Prescription only)   US: ℞-only via standing order; Unapproved (Emergency Use Authorization)  EU: Rx-only   ZA: ได้รับอนุญาต รายการอนุญาตวัคซีนจอห์นสันทั้งหมด
ตัวบ่งชี้
DrugBank: DB15857
UNII: JT2NS6183B
KEGG: D12129
 สารานุกรมเภสัชกรรม
วัคซีนโควิด-19 ของจอห์นสันแอนด์จอห์นสัน (อังกฤษ: Johnson & Johnson COVID-19 vaccine) เป็นวัคซีนโควิด-19
ที่บริษัทแยนส์เซ็นวัคซีน (Janssen Vaccines) ในเมืองไลเดิน เนเธอร์แลนด์
และบริษัทแม่คือแยนส์เซ็นฟาร์มาซูทิคอลส์ (Janssen Pharmaceuticals) ในเบลเยียมเป็นผู้พัฒนาขึ้น
ทั้งสองเป็นบริษัทสาขาของจอห์นสันแอนด์จอห์นสัน (ตัวย่อ J & J)
วัคซีนนี้เป็นวัคซีนเวกเตอร์ไวรัสคือใช้ไวรัสเป็นตัวนำพา ไวรัสที่ใช้เป็นอะดีโนไวรัสประจำในมนุษย์ที่ได้ดัดแปลงพันธุกรรมให้มียีนเพื่อสร้างโปรตีนหนาม (spike protein) ของไวรัสโควิด-19 (SARS-CoV-2)
ระบบภูมิคุ้มกันของร่างกายจะตอบสนองต่อโปรตีนหนามนี้โดยสร้างสารภูมิต้านทาน (antibodies)
วัคซีนต้องฉีดแค่เข็มเดียวและไม่จำเป็นต้องเก็บแช่แข็ง
การทดลองทางคลินิกของวัคซีนนี้ได้เริ่มในเดือนมิถุนายน 2020 การทดลองระยะที่ 3 ของวัคซีนมีอาสาสมัครราว ๆ 43,000 คน
ในวันที่ 28 มกราคม 2021 แยนส์เซนประกาศผลการทดลองว่า เริ่มตั้งแต่วันที่ 28 หลังฉีด วัคซีนโดสหนึ่งมีประสิทธิศักย์ป้องกันการติดเชื้อโควิด-19 อันแสดงอาการที่อัตราร้อยละ 66, ป้องกันการติดเชื้อที่มีอาการรุนแรงร้อยละ 85
และป้องกันการติดเชื้อที่ต้องเข้า รพ. หรือที่ถึงชีวิตได้เต็มร้อย
องค์การอาหารและยาสหรัฐอนุมัติให้ใช้วัคซีนเป็นการฉุกเฉิน
สำนักงานการแพทย์ยุโรป (European Medicines Agency, EMA) ได้อนุมัติให้วางตลาดอย่างมีเงื่อนไข
คณะกรรมการอาหารและยาไทย (อย.) ได้ขึ้นทะเบียนวัคซีนนี้แล้ว
รัฐบาลไทยกำลังดำเนินการจัดหาให้ได้วัคซีน 5-10 ล้านโดสในปี 2021 เพื่อให้ครบเป้าหมายในการฉีดวัคซีนโควิด-19 ให้ประชาชน 100 ล้านโดส
โดยกรมควบคุมโรคคาดว่าอาจจะได้จัดสรรเริ่มในเดือนกันยายน
การแพทย์

วัคซีนนี้ใช้ป้องกันการติดเชื้อไวรัสโควิด-19 (SARS-CoV-2) เพื่อไม่ให้ติดโรคสำหรับผู้มีอายุ 18 ปีหรือยิ่งกว่า
รายละเอียด

วัคซีนนี้ใช้เทคโนโลยีคล้าย ๆ กับวัคซีนสปุตนิกวีและวัคซีนโควิด-19 ของออกซฟอร์ด-แอสตราเซเนกา
แต่เพราะเป็นวัคซีนอะดีโนไวรัสของมนุษย์ จึงทำให้วัคซีนนี้คล้ายกับสปุตนิกวียิ่งกว่า
วัคซีนมีองค์ประกอบออกฤทธิ์เป็นอะดีโนไวรัสลูกผสม (recombinant) ที่ไม่สามารถถ่ายแบบยีนได้ (replication-incompetent) ชนิดที่ 26 (Ad26) ซึ่งสามารถแสดงออกโปรตีนหนาม (โปรตีนเอส) ของไวรัสโควิด-19 (severe acute respiratory syndrome coronavirus 2, SARS-CoV-2) โดยอยู่ในโครงรูปที่เสถียร (stabilized conformation)
โปรตีนหนามโครงสรูปเสถียรนี้ ซึ่งมีจุดกลายพันธุ์สองจุดที่กรดอะมิโนธรรมดาได้แทนที่ด้วย proline ได้พัฒนาขึ้นโดยนักวิจัยที่ศูนย์วิจัยวัคซีนของสถาบันภูมิแพ้และโรคติดเชื้อแห่งชาติสหรัฐ (National Institute of Allergy and Infectious Diseases, NIAID) โดยร่วมมือกับมหาวิทยาลัยเท็กซัส ออสติน
วัคซีนมีส่วนประกอบไม่ออกฤทธิ์ดังต่อไปนี้คือ citric acid monohydrate, trisodium citrate dihydrate, เอทานอล, 2-hydroxypropyl-β-cyclodextrin (HBCD) (hydroxypropyl betadex), polysorbate 80, โซเดียมคลอไรด์, โซดาไฟ และกรดไฮโดรคลอริก
ลักษณะต่าง ๆ

วัคซีนนี้ฉีดเพียงเข็มเดียว ไม่ต้องฉีดเข็มที่สอง ซึ่งไม่เหมือนกับวัคซีนโควิด-19 อื่น ๆ (เช่น วัคซีนของออกซฟอร์ด-แอสตราเซเนกา ของไฟเซอร์-ไบออนเทค หรือของโมเดอร์นา)
ขวดวัคซีนที่ยังไม่เจาะใช้สามารถเก็บในอุณหภูมิระหว่าง 9-25 องศาเซลเซียสได้ 12 ชม.
และเก็บไว้ในตู้เย็นธรรมดาได้เป็นเดือน ๆ
วัคซีนไม่ต้องส่ง
หรือเก็บแช่แข็ง
ผลที่ไม่พึงประสงค์

ในการทดลอง ผลข้างเคียงของวัคซีนที่พบปกติจะมีอาการเบาจนถึงปานกลาง เกิดในสองวันหลังฉีดวัคซีน และดีขึ้นเองภายใน 1-2 วัน
การไอ ปวดข้อ มีไข้ หนาวสะท้าน บวมแดงที่จุดฉีดเกิดกับคนน้อยกว่า 1 ใน 10
การจาม สั่น เจ็บคอ เป็นผื่น เหงื่ออก กล้ามเนื้ออ่อนแรง เจ็บปวดแขนหรือขา ปวดหลัง เพลีย และรู้สึกไม่สบายเกิดกับคนน้อยกว่า 1 ใน 100
ผลข้างเคียงที่มีน้อย (คือเกิดกับคนน้อยกว่า 1 ในพัน) ก็คือการแพ้และผื่นคัน
การเกิดลิ่มเลือดในเส้นเลือด (thrombosis) พร้อมกับภาวะเกล็ดเลือดน้อยเกิดขึ้นกับคนน้อยกว่า 1 ในหมื่นใน 1-2 สัปดาห์หลังฉีดวัคซีน
อาการแพ้รวมทั้งแอนาฟิแล็กซิสคือการแพ้รุนแรง เกิดขึ้นในกรณีน้อย (rare) ภายไม่กี่นาทีจนถึงหนึ่ง ชม. หลังได้วัคซีน
ควรฉีดวัคซีนในการดูแลของแพทย์พยาบาลที่สามารถช่วยเหลือได้ทันถ้าเกิดอาการรุนแรง
การพัฒนา

ในช่วงการระบาดทั่วของโควิด-19 บริษัทจอห์นสันแอนด์จอห์นสันได้ลงทุนเกินกว่า 1,000 ล้านดอลลาร์สหรัฐ (ประมาณ 31,300 ล้านบาท) เพื่อพัฒนาวัคซีนโดยร่วมมือกับองค์กรต่าง ๆ ของรัฐบาลกลางสหรัฐรวมท้งสำนักงานการวิจัยและพัฒนาชีวเวชภัณฑ์ชั้นสูง (Biomedical Advanced Research and Development Authority, BARDA) และกระทรวงสาธารณสุขและบริการประชาชนของสหรัฐอเมริกา (Department of Health and Human Services, HHS)
บริษัทตั้งใจจะดำเนินการพัฒนาวัคซีนอย่างไม่ได้หวังกำไรเพราะมองว่า เป็นวิธีที่เร็วและดีที่สุดเพื่อให้ได้ความร่วมมือในการผลิตวัคซีนได้เป็นจำนวนมาก ๆ
แยนส์เซนวัคซีนได้ร่วมมือกับศูนย์การเแพทย์อิสราเอล (Beth Israel Deaconess Medical Center, BIDMC) เพื่อพัฒนาวัคซีนแคนดิเดนโดยใช้เทคโนโลยีเดียวกับที่สร้างวัคซีนอีโบลาของบริษัท
การทดลองพรีคลินิกระบุว่า วัคซีนมีประสิทธิภาพป้องกันแฮมสเตอร์และลิงวอกจากเชื้อโควิด-19